b'\n_START_ARTICLE_\nKay Panabaker\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nStephanie Kay Panabaker se je rodila 2. maja 1990 v Orangeu, Teksas, Zdru\xc5\xbeene dr\xc5\xbeave Amerike kot h\xc4\x8di Donne in Harolda Panabakerja. Z igranjem je za\xc4\x8dela v gledali\xc5\xa1\xc4\x8dih v Chicagu, Illinois; Philadelphii, Pensilvanija; in Atlanti, Georgia. Tudi njena starej\xc5\xa1a sestra, Danielle je igralka._NEWLINE_Med vsemi igralskimi projekti Kay Panabaker vseeno ni pozabila na izobrazbo. Srednjo \xc5\xa1olo je kon\xc4\x8dala pri trinajstih letih, pri petnajstih pa kolid\xc5\xbe. Dobila je dve akademski \xc5\xa1tipendiji za kolid\xc5\xbe Glendale Community College, kjer je \xc5\xa1tudirala igranje._NEWLINE_\xc4\x8ce ne bi bila igralka, bi bila u\xc4\x8diteljica. Za to delo naj bi jo navdihnil njen u\xc4\x8ditelj iz osnovne \xc5\xa1ole in sama je upala, da bo, ko bo sama kon\xc4\x8dala s \xc5\xa1olanjem, u\xc4\x8dila 4. in 5. razred osnovne \xc5\xa1ole.\n_START_SECTION_\nKariera\n_START_PARAGRAPH_\nKay Panabaker je imela v za\xc4\x8detku kariere leta 2001 veliko stranskih vlog v raznih televizijskih dramah in telenovelah. Upodobila je Alice Brand v televizijski seriji Sedma nebesa, Melisso Rue v televizijski seriji Urgenca, Saro v televizijski seriji Port Charles, Carrie Bauer v televizijski seriji The Brothers Garc\xc3\xada, Ellisho v televizijski seriji Jasnovidka in Lindsey Willows v televizijski seriji Na kraju zlo\xc4\x8dina. Leta 2002 je dobila vlogo Sam LaRoche v filmu Smrtonosna vro\xc4\x8dica, sicer pa je glas posodila v Disney/Pixar-jevem animiranem filmu Po\xc5\xa1asti iz omare. V letih 2004 in 2005 je igrala Nikki Westerly v WB-jevi televizijski seriji \xc5\xbdivljenje na pla\xc5\xbei, s katero je tudi zaslovela in do\xc5\xbeivela svoj preboj. Kot George se je leta 2007 pojavila tudi v filmu Nancy Drew poleg Emme Roberts in Amy Bruckner._NEWLINE_Imela je tudi stransko vlogo v televizijski seriji z naslovom Phil v prihodnosti, kjer je igrala Debbie Berwick, prijateljico Pim Diffy, ki jo je upodobila Amy Bruckner, njena kolegica iz filma Nancy Drew. Kot Emily Watson je poleg Kylea Masseyja in Mitchela Mussa igrala v filmu Life Is Ruff. V juliju 2006 smo jo lahko videli v filmu Read It and Weep (ki je temeljil na knjigi How My Private Personal Journal Became a Bestseller), v katerem je igrala tudi njena starej\xc5\xa1a sestra Danielle Panabaker. Istega leta je prvi\xc4\x8d igrala v Disney Channel Games, uvr\xc5\xa1\xc4\x8dena je bila v rde\xc4\x8de mo\xc5\xa1tvo skupaj z igralci, kot so Zac Efron, Anneliese van der Pol, Moises Arias, Dylan Sprouse in Shin Koyamada. Za nastop v le-teh se je lahko zahvalila filmu So Hot Summer!. Njen naslednji film je bil televizijski film z naslovom Custody, ki je iz\xc5\xa1el septembra 2007. Leta 2008 je igrala v ABC-jevem filmu Veseli taborniki. Za tem je dobila vlogo v filmih Moondance Alexander in A Modern Twain Story: The Prince and the Pauper skupaj z Dylanom in Coleom Sprousom. Kay Panabaker pa je pri nas najbr\xc5\xbe najbolje poznana kot Jenny iz filma Fame: Sanje o slavi, ki je v na\xc5\xa1ih kinematografih iz\xc5\xa1el oktobra 2009, v ameri\xc5\xa1kih pa mesec prej.\n_START_SECTION_\nZasebno \xc5\xbeivljenje\n_START_PARAGRAPH_\nDobila je dve akademski \xc5\xa1tipendiji za kolid\xc5\xbe Glendale Community College, kjer je \xc5\xa1tudirala igranje. Kolid\xc5\xbe je kon\xc4\x8dala pri petnajstih letih._NEWLINE_Trenutno skupaj s star\xc5\xa1i, dve leti in pol starej\xc5\xa1o sestro Danielle in jork\xc5\xa1irskim terierjem Peanutom prebiva v Los Angelesu, Kalifornija._NEWLINE_Dva izmed njenih najljub\xc5\xa1ih hobijev sta branje in potovanje.'